bavarian-nlp/barwiki-20250901 huggingface dataset:
Franzesische Revolution

De Franzesische Revolution is vo 1789 bis 1799 in Frankreich ganga und is as dridde Moi in da Gschicht vo da Menschheid gwen (noch England 1649 und in Nordamerika 1776), dass se a Voik geng sei Monarchie gwendt und s duach a Republik dasetzt hod. As Ganze wor a wichtiga Eischnitt und hod sauvui zua Foign ghobt.
Ois an Beginn siggd ma oigmoa in "Sturm auf die Bastille" am 14. Juli 1789 o. In easchtn revolutionean Akt hods scho am 17. Juni mit da Einberuafung vo da Nationalvasammlung gem. Des wors easchte Moi, dass se de Leidl nimma ois Untatana vo am Kini vastandn hom, sundan dass sa si sejm ois oa Voik gseng ham.
Ogfanga hod ois no ganz friedli und de Leidl hom endle meara Rechde kriagt, de wo scho lang iwafällig gwen san, wia as Mitbestimmungsrechd oda de persenliche Gleichheid und Pressefreiheid. Awa dann is a Gruppm, Jakobiner gnennt, an de Machd kemma, de wo eha a radikale Wersion vo da Revolution bevoazugt ham. Des hot dann a wohre Terrorherrschaft zua foige ghobt, in dea de Leidl nachananda auf de Gulliotine (de wo nua desweng dafundn woan is) gschickt woan san. Am End hom de Ibetäda owa sejm dro glaam miassn, und da Napoleon hods Ruada iwanumma, wos as End vo dera Revolution gwen is.
Leichtathletik

Leichtathletik is a Spoatoat, de nem om Schwimma ois Olympische Keanspoatoat gseng wead. Heitz'dog wean do voa oim af da Tartanboh de Wettkämpf gmochd, wo ma friaha voa oim af Oschnbohna gspoatld hod.
Leichtathletik bstähd aus drei Bereiche. Oana is da Sprung, da zwoate is da Laff, dea wiedarum in Sprint-, Middl- und Longstreckn eihteid wead. Da dritte Bereich is da Wuaf.
De beriahmdasde Laffstreckn in da Leichtathletik san de 100m (hundad Meta).
Owa's gibd aa no gonz vui ondare Streckn, wia z. B. mid Hindanissn oda owa aa Geha, wobei ma da aa draf ochtn muass, doss ma des ned mid Nordic Walking vawexld, wei des hod scho glei goa nix mid Leichtathletik z doa.
De offiziejn flochn Streckn ba Wejdmoastaschoftn san:
De Eihteiung in Kuaz-/Middl- und Longstreckn eafoigd so: Bis z' 400 Meta is's a Sprint, bis za de 1500 Meta is's a Middlstreckn, und ois, wos länga is, is a Longstreckn.
Mid Hüadn ko ma foingde Streckn laffa:
Im Bereich van Sprung gibd's aa do via vaschiedne Oatn: An Weid-, Hoch-, Drei- und no an Stobhochsprung.
Gschicht

Gschicht (dt.: Geschichte) is im weidan Sinn ois wos gscheng is. Im engan Sinn is Gschicht de Entwicklung vo da Menschheit. Desweng redd ma aa vo Menschheitsgschicht im Untaschied za da Natuagschicht. Foascha, wo se mid da Gschichtswissnschoft bschefding, nennd ma Historika.
Ma untascheidd do groub fia Epochn vo da Menschheitsgschicht:
De easchte Epochn nennd ma Voagschicht und moand domid de Zeit zwischn Entstähung vo da Rass van Homo Sapiens Sapiens uma 100.000 v. Kr. bis zu de easchtn Hochkuituan uma 3000 v. Kr.
De zwoate Epochn hoassd Antike und de gehd vo uma 3000 v. Kr. bis uma 600 n. Kr.
Draf foigd in Eiropa as Middloita bis uma 1500 n. Kr.
Und seit dea Zeid sprichd ma vo da Neizeid.
Standarddeitsch

Standarddeitsch, aa Hochdeitsch oda Schriftsproch, noihochdeitsche Schriftsprouche, san de kodifiziatn Sprochvarietetn vom Deitschn, wo in Woatschotz, Aussproch, Grammatik und Orthografie festgschriem san. De Bayern song dazua a Preißisch.
Da Begriff "Standarddeitsch" is owa deshoib problematisch, weis im deitschn Sprochgebiet koa legitimiate Instanz gibt, de wo Standards im Sinn vo Regln fia Grammatik und Aussproch festleng kennt. Des Schweiza Standarddeitsch untascheidd si beispuisweis vom Östareichischn Standarddeitsch.
De standarddeitschn Varietetn san Ausgleichssprochn af plurizentrischa Grundlog. A Deitsch, wo mid oin Weatan und Wendunga iwaroi identisch is, gibts ned.
Monarchie

De Monarchie is a Regierungsform, de wo in de moastn Ländan nimma existiat. As bsundas schlechde Oart vo da Monarchie is de Diktatua.
Bei da Monarchie steht a adliga Herrscher mit unumschränkta Machd an da Schbitzn vo am Staat, de wo eahm vo God seywa gehm woan is (Godgnadntum gnennt). De oane Foam is de Eab-, de ondane de Woimonarchie; bei da Easchtan geht de Kini- oda Kaisawiadn vom Vater auf'n Buam üwa, bei da andan wead da Herrscha vom Voik oda vo andane Adlige g'weyt.
An easchtn Äaga ham de Monachen bei da Franzesische Revolution kriagt, wos nausgschmissn woan san. In Deitschland gibts seit'm End vom Easchtn Wödkriag koane Kini und Kaisa mea und seit am End vom Zwoatn Wödkriag koane Diktatur mea.
Heit gibts de Monachie fost nua no in Foam vo da Konstitutioneyn Monachie, des hoaßt, da Kini stehd am Parlament voa, hat awa koane bsundanen Rechde meah.
Monachie in Bayern.
In Bayern is de Monachie mit da Familie vo de "Widdlsbocha" (Wittelsbacher) eng vabundn, de seid am 1180a Joar de Herzöge vo Bayern gwen san; oiso üba 800 Joar Bayern regierd hom. Erscht mid am valorna Griag gega de Preißn im 1866a Joar is bergob gonga. Noch am Joar hom de Preißn de Bayern militärisch kontrolliad. 1871 hot dann ano da "Kini" am Preißnkini de "Kaisawiad" odrong miaßn. So hom `s as Zwoate Deitsche Reich grindn kina und Bayern wor neama souverän, sondan a Teil vom Deitschn Reich. Am End vom Easchtn Wödkriag (1914-1918), den de Preißn ogführt hom, woidn vui Bayern nimma lenga mit eana weidamocha und so san de Soze aufkema, hom im Novemba 1918 an Ludwig III. von Bayern, da"Millibauer", vajongd und de Republik ausgruafa. Abdankt hot da "Millibauer" oba ned.
In Bayern gibts oiso offiziell koa Monachie mear. Da heitige Tronfoiga war da Prinz Franz vo Bayern und noch eam sei Bruada Prinz Max vo Bayern. Wei dea a koan Sohn ned hod, weards dann noch eam sei Vetta Prinz Ludwig Karl vo Bayern wern und noch eam sei Sohn, Prinz Luitpold vo Bayern, da Bierbraua (König Ludwig Schlossbrauerei Kaltenberg).
Linz

Linz is de Laundeshauptschtod vom östareichischn Bundeslaund Owaöstareich. Mid seine 204.477 Einwohna (Staund vam 1. Jenna 2016) is Linz de gresste Schtod in Obaöstareich und no Wean und Graz de drittgreßte vo gaunz Östareich. De Schtod Linz is des Zentrum vam obaöstareichischn Zentralraum und hod a Flächn va 95,99 km². Si is a des Zentrum vo da eiropäischn Metropolregion Linz (Larger urban Zone) mid 771.695 Eihwohna und is dahea noch Wean a wiatschoftli de zwoatgreßte urbane Flächn in Östareich. A Zeichn vo da wiatschoftlign Potenz vo dera Schtod is a, daß eppa so vü Oawadsplätz hod wia Leid in da Schtod lebm. Linz is aa a Schtatutarschtod, des hoaßt se is ned netta a Gmoa sundan aa a Bezirk.
Sehnwiadigkeitn.
Seid 1974 wead jeds Joa des "Brucknerfest", a musikalischs Großereignis, oghoidn.
Stodgliederung.
De Stodeu mit de 36 statistischn Stodbeziak san:
Oidstodviarl, Rothausviarl, Kaplanhofviarl, Neistodviarl, Voiksgoatnviarl, Römerberg-Margarethen
Freinberg, Froschberg, Keferfeld (als einzigs 1939 eingmeindet), Bindermichl, Spallerhof, Wankmüllerhofviertel, Andreas-Hofer-Platz-Viertel
Makartviertel, Franckviertel, Hafenviertel
Kleinmünchen, Neue Welt, Scharlinz, Bergern, Neue Heimat, Wegscheid, Schörgenhub
Alt-Urfahr, Heilham, Hartmayrsiedlung, Harbachsiedlung, Karlhofsiedlung, Auberg
Pöstlingberg, Bachl-Gründberg
St. Magdalena, Katzbach, Elmberg
Im Netz.
Video:
Helsinki

Helsinki (finn.: [], schwed.: , []) is de Haptstod vo Finnland und da finnischn Landschaft "Uusimaa". Es is mid 630.072 Eihwohna (Stond: 31. Meaz 2016) de gräßte Stod vo Finnland und buid as Zentrum vo da „"Haptstodregion"“, vo am Ballungsraum mit rund 1,4 Milliona Eihwohna. De Stod is as politische, wirtschofliche, geistige, wissnschoftliche und kuituareje Zentrum vo Finnland. Helsinki hod 6,2 % 'schwedischsprochige" Eihwohna und is offiziej "zwoasprochig".
Geografie.
Log.
Helsinki liegt im Sidn vo Finnland in da Landschaft Uusimaa an da Gstod vom Finnischn Meeabusn gengiwa vo da estnischn Haptstod Tallinn.
Stodgliadarung.
Offiziej bestäd Helsinki aus 59 Stodtein (finn.: "kaupunginosa"), wo si in 137 Teigebiete ("osa-alue") und 369 Kloagebiete ("pienalue") untatein. Parallej dazua gibts de Untateilung in ocht Groußbeziake "(suurpiiri)" und 34 Stodbeziake "(peruspiiri)", de wo in de sejm Tei- und Kloagebiete untateit wean wia de Stodtei. De praktische Bedeitung vo de Vawoitungseihheitn is owa begrenzt, de Oitogsnama weichn vo de offiziejn oft ob.
De 59 Stodtei vo Helsinki noch Groußbeziakn:
1812 is Johan Albrecht Ehrenström af de Idee kema, de Haisablocks im Stodzentrum emfois Nama z gem. De hom vo 1820 bis 1900 jeweis oan Tiar- oda Bleamanama, z. B.: Kortteli 32 Dromedaari (schwedisch: Kvarteret 32 Dromedaren, deitsch: Haisablock 32 Dromedar).
Biakastllaffa

Biakastllaffa is a Brauch aus da Jugendkuitur, dea si imma weida ausbroat. Es gähd dabei drum zu zwoat a Kistn Bia laa z'dringa, während ma a festgsetzte Streckn zrucklegt. Dees easchte Kastllaffa is 1982 in Minga, Bayern, vo Studentn organisiat worn. De Spass-Spoatoat is oba aa aussahoib vom boarischn Sprochraum bezeigt.
Wias gähd.
Beim Biakastllaffa lafft ma ned um, ned auf, scho gor ned zwischn und a ned in, sondern mim Kastl Bia a gewisse Streck ob. Wer moand, dass a dazua aa im Getränkemarkt werkln ko, liagt gscheid danem, wei nemli da Gschpass an der Sach is, das as Kistal vorher voi und nochad laar is. Natiarle is de Wahl vo da Brauerei und Biersortn a Glaubnsfrang, de oft amoi hoaß dischkriert werd. Da Alkoholgehalt ko se emmfois direkt auf de sportliche Leistung auswirka, wesweng Bockbier natirli fia erschwerte Bedingunga sorgt, währnd alkoholfreis Bia de "Sportla" zu bessane Leistunga befähigt. Bei Puristn is Alkoholfreis daher ois "Doping" vaschrian.
Reglwerk.
De Regln vo so am Biakastlrennats san ned so schwaar. Oa Kastn Bier und zwoa, drei Leid, de mitmachan, sand oa Manschaft. Bei da Streckn untascheidt ma zwischn de gmiatlichn oa bis zwoa Kilometta Amateurstreck, da härtern Streck bis fünf Kilometta und am Biakastnmarathon mit mehr ois fünf Kilometta.
Üba de Streck vasuachan de Teams, ernan Kastn möglichst schnoi zum transportiern. Damid des ar an Spaß macht, werd der Kastn dawei natili ausgsuffa. Vorteil: Des Drum wird oiwei leichta, Nachteil: S'Laffa dafür umso schwara. Wenn ma des dann a no mit irgentweiche inta-aktivn Stationen mit Koordinationsübunga vabindt, gehts hoit dann goar nimma.
Insgsammt guit: Oiss is erlaubt, solangs Gaudi macht.
Kritik.
Wia übaroin guit a do: Bewegung an da frischn Luft is gsund, genauso wia de oane oda andre Substanz im Bier. Aba des wars nachad aa scho. Dees meiste dro is ungsund wia d' Sau.
Des hod dann a eftas an Effekt, dass der erwartete sportliche Musklkoter ausbleibt, dafür aba so ziemlich ois andere vakotert is bis zum Speim. Es werd doher gfordert, alkoholfreis Bia freizumgemm, wos aba vo de Rauschvafechta im Gengzuag ois "Doping" ogseng werd.
Vor oim da zwangsleiffig hohe Alkoholkonsum ruaft de Kritika afn Plan. Bei Teams vo zwoa Persona is laut Regln immahi a Menge vo drei bis vier Lita Bia (variiert vo Ort zu Ort) pro Person vorgschriem; vaschittn oda absichtlichs Ausspeimm werd mit Disqualifikation bstrafft. Emmfois gebts fia am Zui no ned drungas Bia a hohe Zeitstrafn, wogeng zuasätzlicha Biakonsum mid Zeitguatschrift honoriat werd.
Au in da Holledau

Au in da Hojadau (amtli: Au i.d.Hallertau) is a Moakt, wo im Noadn vom obaboarischn Landkroas Freising liegt und im sidlichn Tei vo da Hojadau. Bsondas bekonnt is Au wegan Hopfaobau, so hod ma si reglrecht oan Wejdruaf eawoam. Deshoib wead Au aa s "Heaz im Hopfagau" gnennt.
Da Moakt Au in da Hojadau liegt in oana langzoganan Toimuidn af boadn Ufan vom Bachal Abens.
Gschicht.
Au in in da Hojadau, an da Abens gleng, is woarscheinli ums Joar 500 n. Kr. grindd worn. De easchte urkundliche Eawähnung is um 1000 gwen.
Wirtschaft.
Da Moakt Au hod de zwoa Industriegebiet "Au-West" und "Goignberg". Im Moakt san nem oana Brauarei (Schlossbrauarei Au-Holledau) voa oim Firman ogsiedlt, de wo mit da Vaorbatung (HHV mbH), da Vamoaktung (Lupex GmbH) und am Transport (Spornraft Spedition GmbH, Angermeier Simon Spedition) vo Hopfa z doa hom. De mitorbata- und umsotzstäakste Firma is de CCV Deutschland GmbH (vormois EL-ME AG).
Politik

Politik (aa: Bolidik) kimmt van griachischn Woat: "Polis", wos sovui wia Stod oda Gmoaschoft hoassd. Im weidastn Sinn san domid d'Vafoahn und Taktikn gmoand, wia in Gruppm bzw. Gmoaschoftn Entscheidunga heabei gfiahd wean, um bstimmte Zui z'eareichn. Es gähd oiso um de Gstoitung vo soziala Oadnung. Politik moand oiso ned nua Vahoidnsweisn vo Regiarunga; politischs Vahoidn gibds aa in Untanehmen, in de Kiachn, in Universitetn und iwaroi do, wo Menschn zammoabatn.
Ba Politik gähds voa oim um on Eaweab und de Owendung vo Mocht, ums Läsn vo Konfliktn, um Herrschoft und um de Gstoitung vo gsejschoftlicha Oadnung.
Sozialwissnschoft

Sozialwissnschoft (dt.: Sozialwissenschaft) is de Leah van Mensch, dea ned aloa is. Da Sozialwissnschoftla schaud se o, wia da heitige Mensch (homo sapiens sapiens) se so vahoid mid ondare vo seina Oat. Dobei gehd'a streng wissnschoftli voa: Ea sinniad voahea driwa (untasuachd theoretisch) und iwapriafd des hintahea (eamiddld empirisch).
Dobei gibd's fei große Untaschiede ned nua zwischn om Mensch fia si, sondan aa zwischn de vaschiednan Voiksgruppn. Tipische Orte, wo ma on Bayern am bestn analysian ko, san de foingdn:
Pubertät

Pubertät nennt ma as Alter zwischn 12 und 17 wen de Buam und de Madln zua ausgwachsne Monna und Weiba weardn.
Bei de Madln wochst da Busn und se kriang eana Zeig. De Buam kriang a tiafe Stimm und ausm Bimperl kummt as easchte Moi da Sama außa. Bei olle zwoa fangt as Schamhoar o zum wachsn, des hod dera Sach' a den Nam gem: "pubes" hoaßt' in Lateinisch nix andas ois wia Schamhoar. De Verändeungan zoang se aber a im Gmüat. So san se de junge Leid net sicher über earnere Gfüi. De Buam fanga o se fir de Madln zu interessiern, umdraht is genauso.
Wann d Pubertät ogschlossn is, sann de junga Leidt schlechtsreif, hoaßt, sie kennan Kinda macha oda kriang. Drum is wichtig dass ma de junga Leid in dem Oider sogt, wos zum macha is, damit nix passiert.
Niedabayern

Niedaboarn (amtli: Niederbayern) is oana vo de siem Regiarungsbeziak vo Bayern. De Haptstod vum Regiarungsbeziak Niedabayern is Landsad (uma 75.000 Eihwohna – 2023).
Da Regierungsbeziak bschded aus de Landkroas Kelheim, Landsad, Straubing-Bogn, Dingolfing-Landau, Routtoi-Inn, Reng, Degndorf, Freyung-Grafenau und Bossa (vo West noch Ost) und außadem aus de kroasfrein Städt Landsad, Bossa und Straubing.
Eadkund.
Niedabayern liagd zwischn de Regiarungsbeziak Obapfoiz (Haptstod Rengschburg) und Obabayern (Haptstod Minga) und grenzd an de Tschechei und Östareich.
Geografische Läng und Broadn: 11,5° bis 13,5° estliche Läng und 48° bis 49° neadliche Broadn.
Gebirg gibts in Niedabayern nur an Boarischn Woid, dea wo a durchschnidliche Heh vo 1000 m hod. De bekanntesdn Berg im Bairischn Woid hand da Einödriegel (1121 m), da Hirschnstoa (1095 m), da Pröller (1048 m), da Grouße Arba (1456 m), da Rachel (1453 m), da Lusen (1373 m), da Dreisessl (1312 m), da Almberg (1139 m) und da Brotjacklriegl (1016 m).
Desweng hand im Winda a vui Schifahra in de Landkroas Regen und Freyung-Grafenau, und a Degndoaf, Bossa und Straubing-Bogn. De Orte beim Groußen Arba (1456 m), am Rachel (1453 m), am Lusen (1373 m) und am Almberg (1139 m) hand bekannd fiar eran Wintersport.
Nennasweat is a da Landesobschnid undahoi da Doana, uma vo Rengschburg bis Vuidshofa, da so genannde Gaibon oda a Dungau. Wei da Bodn durd so fruchdba is, wernd do haubdsächle Zuggaruam obaud. Z Blalleng is desweng a Zuggaruamfabrik, zu dera olle Gaibonbauan erane Zuggaruam hifohrn miassn.
Außadem wead sunsd a no Woaz, Gerschn, Gmias, vor oim Erdapfe, und Obsd obaud.
Gschicht.
Da Begriff „Niedabayern“ kimmt zum easchtn Moi im Jahr 1255 bei da boarischn Landesteilung auf. Damois ghern aa da Cheamgau und de Gengad vo Bad Reichahoi no dazua. In da Boarischn Vafossung vo 1808 homs Baiern in Kroas eideid. Da Kini Ludwig I. hod nacha 1837 an "Unterdoanakroas" oafoch Niadabaiern gnennt.
Niedabayern is a traditioneja Nama. Des heitige Niedabayern deckt si owa ba weidn ned mitm historischn Niedabayern. De Bevejkarung identifiziat si heit owa mit dera wuikiale gwejdn Bezeichnung.
Gliedarung.
Da Regiarungsbeziak Niedabayern hod drei kroasfreie Städd und nei Landkroas:
Landkroas.
Friarane Landkroasnama:
Vor da Landkroasreform.
Vor da Landkroasreform am 1. Juli 1972 hod Niedabayern via kroasfreie Städd und 22 Landkroas ghobt. Da Landkroas Ketzting, und Grund vom Landkroass Mallersdorf kead etz zua Obapfoiz.
Landkroas.
Omeakung: Bis 1954 han de Regiarungsbeziak Niedabayern und Obapfoiz gmoasam vawoit worn. Tei davo sand bis heid imma no do und wern imma no zam in Landsad vawoit.
Beziak.
Beziakstog.
Zsammasetzung.
¹ 1954 und 1958 Gesamtdeutscher Block/Bund vo de Hoamatvatrieban und Entrechtetn (GB/BHE)
² Am 27. Feba 2006 hod de ÖDP ihan Beziakstogssitz duach oan Parteiaustritt valorn. Dea Beziaksrot is zua CSU gwexlt.
Im iatzign Beziakstog (2003–2008) buidn Freie Wähler, Greane und ÖDP a Ausschussgmoaschoft.
Beziakstogspresident.
Beziakstogspresident seit Mai 2007 is da Olaf Heinrich (CSU). Sei Stejvatreta is da Dr. Helmut Graf (CSU) seit Februar 2012.
Landkroas Berchtsgoana Land

""Wem da liabe God liabt, den schickt er in des Land" so da Ludwig Ganghofer, da boarische Voiksdichter."
As Berchtsgoana Land (amtli: Landkreis Berchtesgadener Land), aa bekannt ois "As kloane deitsche Eck", auf da Landkoartn siagt mas ois kloanan Zipfe gonz im Siidostn vo Deitschland, is a Landkreis in Obabayern. Des Landl is, aba, auf da andan Seitn, aa in da Mittn vom boarischn Sprochraum. As is im Noadn und Westn begrenzt vom Landkreis Traunstoa und im Ostn, Sidn und Siidostn vom Bundesland Soizburg umschlossn. Des Biitdl mid St. Bartholomä, an Kenigssää und an Watzmo, kent ma fast auf da ganzn Wejd. Aber, net nur landschaftli, hods a sonst vii zum Bieten. Aa wann as Berchtsgoana Land wirtschaftlich vorbuidlich dosteht (bei d'Arwartslosn homs grod drei Prozent) und se von da Struktur recht modern zoagt, han de mehran Hiesign, no recht bodnständig und da Tradition verpflichdt und stengan zur Hoamat und Sproch (Boarisch).
Gschicht.
Des Landl is gschichtlich aa recht intressant zum Seng: Zum Beispui hom vor 4000 Joar de Illyrer in Reichahoi scho Soiz obbaut, wia spada aa, de Kejtn (aa Vorfahrn von de Schottn, Iren, Waliser und Bretonen) und de Rema und no spada aa de Bajuwaren (Baiern). Des Soiz war für des ganze Gai oiwei wichtig und wead bis heit obbaut. Die Gegnd is bis heit dodafia bekannt.
Spada war dann des heitige Berchtsgoana Land in wesentliche drei Territorien aufgliedert, de wo warn:
Seit 1816 is zwar ois midanand vom heitigen Landkreis boarisch, aber eascht seit 1973 gibt´s oan Landkreis.
Leid.
Leit wos fast ibaroi kena, aus da Gegnd, han unta andan da Hackl Schorsch und d´Niedernhuber Barbara, beide vo Berchtsgoan, de Häusl Regina aus Schneizlreith, da Ringsgwandl aus da Staffabruck und da Söllner Hanse aus Marzoi.
Landschaft.
As Berchtsgoana Land is mit dem zwoathechstn Bergmassiv vo Deitschland ausgschtatt, dem sognhaftn Wotzmoo mit seina Oidn und seine siebm Kinda. Ansonstn gibts aa no recht vui anderne Bearg, wia an Staffa, d'Reitaoim oda an Predigtstui, aa a Stickl vom Unntasberg liagt im Berchtsgoana Land.
Im Noadn hods mera Hügl und flachs Land, weis ja grod am Alpenrand liagt.
Aa a bor recht scheene saubere und guat frische Seen hods, zum Beispui an Thumsää, an Abtsdorfa Sää, an Heglwertta Sää und 'n Keenigssää.
Durch an Bergrutsch vor 4000 Joar is da Zaubawoid am Uafa vom Hintasää dastandn.
Gschicht vom Buachdruck

De Gschicht vom Buachdruck oda Geschichte des Buchdrucks fangt in Ostasien, Babylon und im Remischn Reich o. De Massnproduktion vo Biachan stammt owa aus Deitschland.
De ejdasdn drucktn Biacha san im Blockdruckvafoarn heagstejd worn. Do hod ma jede oanzlne Seitn in an Druckstock aus Hoiz schnitzn und nacha obziagn miassn. Mid Buachdruck im heitign Sinn hod des no ned vui z doa, dea is easchd midm Gutenberg Johannes im 15. Joarhundat in Deitschland entstandn. Vo do aus hod si da Buachdruck in nua a boa Joazehnd iwa Eiropa ausbroadt und in a boa Joarhundat iwa d ganze Wejd.
Im Middloita san Biacha in miaevolla Handorbad entstandn, und de Mench in de Schreibstum vo de Kläsda hamd ofd mearane Monad an da Obschrift vo a Bibel oder vo am andan Biache brauchd. Wei de Mench den ollawei zunehmandn Bedarf vo de Biacha ned obdegga ham kinna, sand in de Städte zoireiche Schreibwergstodn entschdandn, in dene mearane Zeichna und Schreiba beschäfdigd worn. Nur ganz reiche Kundn ham se a Biache leisdn kinna, und sejbsd wiar am End vom 14. Joarhundat s Babier ogfangd hod s deiane Pergament zum vadränga, hand Biacha fir de meisdn Leid imma no unaschwinglich gwen.
Da Druck mid Hoizdofen, aus dene Hoizschnitza Buchstam ausagorbad ham, hodan groußn Fortschritt bedeid.
Beliebig vui Biacha hamd jedoch af de Weis ned hergschdeid wern kinna, wei se de heizan Drugbladn schnej obgnutzd ham.
Mitte vom "15. Joahundad" hod da Mainza Johannes Guteberg an Buachdruck mid beweglichn Lettern aus Metoi erfunden. De erhom gschnittna Burchstam sand in an Kupfablock gschlong worn, wodurch Matrizen entsdandn sand. In de hod ma dann a Läsung aus "Antimon, Blei und Zinn" eigfuid und hod so zaireiche Bauchstom herstejn kina. De gossna Typen, de wiar olle gleich hou sa ham miasn, um a eme Drugobaflächn z gwährleisdn, sand olle in a Press vakeid und mit Drugaschweazn gfarbd worn. Da Gutenberg hod sei Weakschdod kurz noch Obschluss da berihmdn 42zeilign Bibl (1456) an an Glaibiga obdredn miasn; vo de Frichd vo seina epochalen Orbat hamd andane profitiad!
Krimmö

Krimmö (amtli: Krimml) is a hibsch a kloana Oscht an owastn Pinzgau an Soizburgischn, direkt a da Grenz za Nordtiroi (Gerlos und Züaschtoi), Sidtiroi (Ahrntoi) und Osttiroi. Krimmö kescht owa zan Bezirk Zö (Zell am See) und so redn die Krimmöa, do gibs koan Zweifö nit, Pinzgarisch, owa a Variante, de scho a bissl as Tiroarischi umigeht.
Krimmö lig 1.067 m iwan Mee und hotr hibsch an Bekanntheitsgrod weng die Wassafoi, di wos circa 400 Meter hoch sand. Die Krimmöa Ochn rinnt ausm Ochentoi ausa und foid an Krimmöa Kessl oi. 
In Krimmö wohnand 833 Leit (2016), und weis an Summa attraktiv zan Wondern und an Winta a schneesichas Schigebiet is, kemman a oiwei a haufn Gest, die meran aus Deitschland, Holland und aus onderi Eschta in Östareich.
Iwan Gerlosposs, kimb ma heit oafoch auf Nordtiroi umi, noch Süd- und Osttiroi kumma va da Krimmö aus hekstns umige (wos owa a sein Reiz hot).
Um Krimmö umadum rogn 30 Dreitausnda a`d Hech, und Krimmö kescht naturgemäß zan Nationalpark Hochi Tauan. Krimmö toid si auf a di Hochkrimmö, wo si des Schigebiet befind, des seit a nedla Jo za da Schiarena Züaschtoi kescht und wo hisch oani Gest ean Zweitwohnsitz homb. Des eigntlichi Dorf weascht a di Unta- und a di Owakrimmö toid, Stroßnnom und Pletz brauchts an an so an kloan Oscht oft noand nid.
Aus da Krimmö kemman oanige wichtigi Leit, da bekonnteste is sicha da 
Franz Innerhofer, a Schriftstöa, dea si traut hot, des Klischee va nan romantischn Bergbauanlebn a bissl z`relativieren, wei ois is an nit oiwei guat g´wesen und a dia oa hombs sicha nit leicht kob a den Mileu.
A zweita hibsch umtoananda Krimmöa is da Anton Woinna gwesn, dea si mit die Tiroia an Widerstond geng an Napoleon und dem seini boairschn G´sön zom tu hot. Owa des is hibsch long her.
An drittn Krimmö hots a da estareichischn Politik gem, da Geisler Simon is a Nationalratsobeordneter gwesn.
Karsten Wettberg

Da Wettberg Karsten (* 10. Novemba 1941 z Friesack) is a boarischa Fuaßboi-Trainer.
Ea hod so guad wia alle Mannschaftn, de wos a trainiad hod, minimum in d naxthechere Klass auffebrocht. As Baispui da TSV 1860 München, mid n Aufstieg 1991 in d zwoate deitsche Bundesliga. Seit dera Zeit hoast da Wettberg z'Minga "Kini vo Giasing".
Garwad hod da Wettberg auf da Post z Inglschtod. Do war a Oberamtsrat, Schef von Personalrat und vo da Postgwrkschaft. Etzad is a in Pension, owa oiwai no aktiv in Kraisdog vo Kelheim fia d SPD.
Seid 28. Meaz 2007 is a Vizepresident vom TSV 1860 Minga.